《祀五帝于明堂乐歌十一首 其十一 皇夏乐》
隋代·佚名

文物备矣，声明有章。登荐惟肃，礼邈前王。鬯齐云终，折旋告罄。

礼礼旒冕，蕴诚毕敬。屯卫按部，銮跸回途。暂留紫殿，将及清都。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。